text: Deltag i debatten om at stoppe smitten
  03 april 2014 kl. 14.43
  Vær med til at stille spørgsmål om smittefaren til de ansvarlige sygehusdirektører og politikere torsdag aften i TV SYD.
  Hvordan kan vi forhindre, at 20.000 patienter bliver smittet, når de er indlagt på sygehuset? Det prøver TV SYD at få svar på torsdag aften i 19.30-udsendelsen i en live debat med de ansvarlige sygehusdirektører og politikere.
  Debatten foregår på sygehuset i Haderslev, men du kan også være med hjemme i sofaen, når det går løs. Du kan deltage via Twitter #stopsmitten eller på www.facebook.com/tvsyd.
  Stil spørgsmål og send korte kommentarer til debatten. TV SYD udvælger så de spørgsmål og kommentarer, der vil blive vist på skærmen, og som Mikkel Skovsgaard stiller til panelet.
  Paneldeltagerne er:
  Fra regionsrådet i Region Syddanmark:Poul-Erik Svendsen, Sundhedsudvalget, fmd. (A), AarupThyge Nielsen, Sundhedsudvalget (V), ÅrreFra Christiansborg:Karen J. Klint, Sundhedsudvalget, fmd., (A), BredballeFinn Thranum, Sundhedsudvalget (V), OdderFra hospitalerne i Region Syddanmark:Dorthe Crüger, lægelig direktør, Sygehus LillebæltFinn Jensen, adm. sygehusdirektør, Sygehus Sønderjylland
  Se mere på www.tvsyd.dk/stopsmitten
  